- 89) Jatketaan saamelaisten kotiseutualueen luonnonvarojen hoidon, käytön ja suojelun yhteensovittamiseksi sellaisten muutosten tekemistä lainsäädäntöön, jolla saamelaiskulttuurin edellytykset voidaan turvata. (OM ja MMM, 2006 - 2008)

90) Luodaan saamelaisten hallintaoikeudet mahdollistava hallintomalli, joka turvaa saamelaisen alkuperäiskansan oikeudet ylläpitää ja kehittää kulttuuriaan ja ottaa huomioon muut paikalliset oikeudet, elinolosuhteet ja niiden kehittämistarpeet. (OM ja MMM,2008 - 2010) 91) Luodaan edellytykset saamelaisten perinteisen luonnon monimuotoisuutta koskevan tietämyksen tallentamiselle ja hyödyntämiselle saamelaisten kotiseutualueen luonnonvarojen kestävässä käytössä ottaen huomioon biologista monimuotoisuutta koskevan yleissopimuksen perinteisen tietämyksen omistusoikeuteen liittyvät periaatteet. (OM, OPM, MMM, YM, 2008 - 2010)

Näiden luonto ja porotalous Näiden luonto ja porotalous lisäksi myös toimintaohjelman luvussa " " esitetyt toimenpiteet 30 - 32 koskevat saamelaisten kotiseutualuetta ja saamelaisten perinteistä elinkeinoa, poronhoitoa:

30) Ohjataan pohjoisten erämaiden ja luonnonsuojelualueiden maankäyttöä sekä luontomatkailuun ja luonnon monimuotoisuuden hyödyntämiseen perustuvaa elinkeinotoimintaa siten, että se kannustaa luonnon monimuotoisuuden turvaamiseen ja eri intressien yhteensovittamiseen. (YM, 2006 - 2016) 31) Kehitetään poronhoitoa ja laidunnuskiertoa laidunten kantokyvyn turvaamiseksi yhdessä paliskuntien kanssa. Jatketaan porolaidunten tilan seurantaa ja kehitetään laiduninventointimenetelmiä. (MMM, 2006 - 2016) 32) Pyritään porolaidunten kestävän käytön mukaan mitoitettuun kannattavaan maatalouteen kytkeytyvään porotalouteen edistämällä porotalouselinkeinon rakennekehitystä. Turvataan saamelaisten kotiseutualueella edellytykset vapaasti laiduntavan laidunkiertoa toteuttavan poronhoidon kehitykselle saamelaiskulttuurin perustana. (MMM, 2006 - 2016)

COP-10 kokouksen päätösten, EU:n keväällä 2010 uudistettujen luonnon monimuotoisuuden 30 suojelun ja kestävän käytön tavoitteiden sekä kansallisesti valmistuneiden arviointien vuoksi on nähty tarpeelliseksi uudistaa kansallista biodiversiteettistrategiaa ja - toimintaohjelmaa vuoden 2011 aikana. Strategian ja toimintaohjelman valmistelusta vastaa ympäristöministeriö, jonka asettama biodiversiteettityöryhmä toimii laajapohjaisena valmistelua ohjaavana asiantuntijaelimenä.

###### Työryhmän työskentely ja toimenpide-ehdotukset:

######## Voimassa oleva strategia ja toimintaohjelma sekä niiden uudistamistarpeet

Työryhmä on tehtävänantoa käsitellessään kiinnittänyt huomioita erityisesti siihen, että nykyisessä valtioneuvoston periaatepäätöksessä strategiasta ei ole käsitelty lainkaan saamelaisten luonnon monimuotoisuuteen ja luonnonkäyttöön liittyviä erityiskysymyksiä tai saamelaisiin alkuperäiskansana liittyviä kysymyksiä. Saamelaisten kotiseutualueen erityiskysymyksiä on käsitelty osana tunturialuetta koskevia haasteita. Työryhmä kiinnittää toimenpide-esityksissään huomiota työryhmän toimeksiannon mukaisesti vain saamelaisten kotiseutualuetta, saamelaiskulttuuria ja saamelaisten luonnon monimuotoisuuteen liittyvän perinteisen tiedon suojelun kannalta keskeisiin asiakokonaisuuksiin.

Nykyinen strategia ei ole riittävästi ohjannut biodiversiteettisopimuksen saamelaisia koskevien kansainvälisten velvoitteiden toteutumista Suomessa. Biodiversiteettisopimus on yksi